Pasj leverte inn dokumentasjon på at hun hadde reist inn via Ukraina, men Suspilne mente dokumentasjonen var fabrikert. Til slutt valgte hun å trekke seg fra oppdraget om å representere Ukraina i Eurovision Song Contest, og kommenterte at hun «ikke ville ha denne virtuelle krigen og hatet. Den viktigste krigen nå er den ytre, den som kom til landet mitt i 2014» – med henvisning til krigen i Øst-Ukraina. Striden skjedde midt under den spente krisen mellom Russland og Ukraina, der Russland hadde deployert store styrker langs grensen til Ukraina. Bare dager etter gikk Russland til militært angrep på Ukraina.